AIŠKINAMASIS RAŠTAS

Dėl sutikimo perimti valstybės turtą patikėjimo teise ir Molėtų rajono savivaldybės tarybos 2023 m. rugsėjo 27 d. sprendimo Nr. B1-227 ,,Dėl sutikimo perimti valstybės turtą patikėjimo teise” pripažinimo netekusiu galios

1. Parengto tarybos sprendimo projekto tikslai ir uždaviniai:

Sprendimo projekto tikslai:

* 1. sutikti perimti valdyti, naudoti ir disponuoti juo patikėjimo teise Lietuvos Respublikos valstybei nuosavybės teise priklausantį ir šiuo metu Nacionalinės žemės tarnybos prie Aplinkos ministerijos patikėjimo teise valdomą materialųjį turtą, kuris bus naudojamas savivaldybės teritorijoje esančių miestų ir miestelių teritorijų ribose valstybinės žemės, perduotos Molėtų rajono savivaldybei patikėjimo teise Vyriausybės nutarimu, patikėtinio funkcijoms, įtvirtintoms Lietuvos Respublikos žemės įstatyme ir kituose įstatymuose, vykdyti;
  2. pripažinti netekusiu galios Molėtų rajono savivaldybės tarybos 2023 m. rugsėjo 27 d. sprendimą Nr. B1-227 ,,Dėl sutikimo perimti valstybės turtą patikėjimo teise”.

2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Perduotas turtas bus naudojamas pagal paskirtį, prižiūrimas, remontuojamas.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Nacionalinės žemės tarnyba prie Aplinkos ministerijos (toliau – NŽT) 2023 m. rugpjūčio 30 d. raštu Nr. 1SD-1669-(5.57E.) „Dėl siūlymo perimti valstybės turtą valdyti, naudoti ir disponuoti juo patikėjimo teise“, informavo, kad nuo 2024 m. sausio 1 d. pagal naujas Lietuvos Respublikos žemės įstatymo ir kitų susijusių įstatymų redakcijas savivaldybei perduodama valstybinės žemės patikėjimo funkcija ir siūlo perimti turtą 1 darbo vietai. Turto perdavimo tikslas – aprūpinti 1 darbo vietą reikalinga įranga, kad nuo 2024 m. sausio 1 d. Savivaldybė galėtų vykdyti jai perduotas funkcijas, susijusias su valstybinės žemės valdymu ir naudojimu.

Molėtų rajono savivaldybės taryba 2023 m. rugsėjo 27 d. priėmė sprendimą Nr. B1-227 ,,Dėl sutikimo perimti valstybės turtą patikėjimo teise”. 2024 m. sausio 11 d. NŽT el. paštu pateikė pastabas. Šiuo tikslu teikiamas sprendimo projektas.